На основу члана 41. став 3. Пословника Владе („Службени гласник РС”, бр. 61/06 – пречишћен текст, 69/08, 88/09, 33/10, 69/10, 20/11, 37/11, 30/13, 76/14 и 8/19 – др. пропис), на предлог Министарства грађевинарства, саобраћаја и инфраструктуре,

Одбор за привреду и финансије доноси

З А К Љ У Ч А К

1. Спроводи се јавна расправа о Нацрту закона о изменама и допунама Закона о железници.

2. Одређује се Програм јавне расправе о Нацрту закона о изменама и допунама Закона о железници, који је саставни део овог закључка.

3. Јавна расправа о Нацрту закона о изменама и допунама Закона о железници спроводи се у периоду од 22. новембра до 12. децембра 2019. године.

4. Овај закључак, ради реализације, доставити Министарству грађевинарства, саобраћаја и инфраструктуре.

05 Број: 011-11640/2019

У Београду, 21. новембра 2019. године

ОДБОР ЗА ПРИВРЕДУ И ФИНАНСИЈЕ

|  |  |  |
| --- | --- | --- |
|  | |  | | --- | | ПРЕДСЕДНИК ОДБОРА  Синиша Мали | |